Na temelju članka 40. i članka 41. Zakona o ustanovama (NN br. 76/93, 29/97, 47/99 i 35/08, 127/19, 51/22 ), članka 20. Zakona o knjižnicama i knjižničnoj djelatnosti ( NN br. 17/19,98/19, 114/22) i članka 28. i 31. stavka 1. Statuta Narodne knjižnice Kali i Odluke o raspisivanju javnog natječaja za imenovanje ravnatelja/ice Narodne knjižnice Kali načelnik Općine Kali KLASA: 112-01/23- 01/01;URBROJ: 2198-14-02-23-1 od dana.9.06.2023. godine raspisuje

**JAVNI NATJEČAJ**

za imenovanje ravnatelja/ice javne ustanove

Narodna knjižnica Kali

Za ravnatelja/icu javne ustanove Narodna knjižnica Kali može se, na temelju četverogodišnjeg plana rada, imenovati osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* položen stručni knjižničarski ispit,
* najmanje pet godina rada u knjižnici,
* odlikuje se stručnim, radnim i organizacijskim sposobnostima.

Iznimno ako se na ponovljeni javni natječaj ne javi osoba koja ispunjava uvjete iz ovog natječaja za ravnatelja/icu se može imenovati osoba koja ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij uz uvjet polaganja stručnog knjižničarskog ispita u roku od tri godine od dana imenovanja.

 Uz vlastoručno potpisanu prijavu na natječaj kandidati su dužni dostaviti:

* životopis s opisom dosadašnjeg rada,
* prijedlog četverogodišnjeg plana rada,
* dokaz o stečenoj stručnoj spremi (izvornik ili ovjerena preslika),
* dokaz o potrebnom radnom stažu u knjižničarskoj struci i dokaz ukupnom radnom iskustvu (preslika ugovora, rješenja ili potvrde poslodavca i ispis elektroničkog zapisa o radno pravnom statusu/ e radna knjižica koja se vodi pri Hrvatskom zavodu za mirovinsko osiguranje) iz kojih mora biti vidljivo ostvareno radno iskustvo od najmanje pet(5) godina na poslovima tražene stručne spreme i struke,
* dokaz o položenom stručnom knjižničarskom ispitu (izvornik ili ovjerena preslika),
* dokaz o hrvatskom državljanstvu ( preslika domovnice, preslika osobne iskaznice ili putovnice),
* elektronički zapis ili uvjerenje nadležnog suda da se protiv kandidata ne vodi istražni ili kazneni postupak (ne starije od 6 mjeseci od dana objave natječaja,
* dokaze o pravu prednosti pri zapošljavanju sukladno posebnim propisima ( u koliko kandidat ostvaruje takvo pravo) u izvorniku ili u preslici koja mora biti ovjerena

Ravnatelja/icu imenuje Općinsko vijeće Općine Kali na mandat četiri godine i može biti ponovno imenovan/a.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na natječaj, priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja Republike Hrvatske:<https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju sukladno Zakona o zaštiti vojnih i civilnih invalida rata („Narodne Novine br. 33/92, 57/92, 77/92, 27/9.3, 58/93., 2/94, 76/94., 108/95., 108/96, 82/01, 103/03, 148/13 i 98/19) dužan je uz prijavu na natječaj priložiti sve dokaze o ispunjavanju traženih uvjeta iz natječaja. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja Republike Hrvatske:<https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju sukladno Zakonu civilnim stradalnicima iz Domovinskog rata (Narodne Novine br.: 84/21) dužan je uz prijavu na Natječaj priložiti sve dokaze o ispunjavanju traženih uvjeta.

Kandidat koji se poziva na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom (Narodne Novine br.: 157/13, 152/14, 39/18 i 32/20)dužan je uz prijavu na natječaj priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na natječaj prijavitelji su izričito suglasni da Općina Kali kao voditelj obrade osobnih podataka može prikupljati, koristiti i dalje obrađivati podatke u svrhu provođenja natječajne procedure, kao i suglasnost za objavu istih kao rezultata natječaja, sve sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka ("Narodne novine", br. 42/18.).

Na natječaj se mogu javiti osobe oba spola.

Prijave s dokazima o ispunjavanju uvjeta iz natječaja dostavljaju se osobno ili poštom u roku od petnaest dana (15) dana od dana objave natječaja na adresu:  ***Općina Kali, Trg Marnjiva 23, 23272 Kali - s naznakom „Natječaj za imenovanje ravnatelja Narodne knjižnice Kali, ne otvarati“.***

Rok za podnošenje prijava je 15 (petnaest) dana od dana objave natječaja u Narodnim novinama. Kandidati će biti obaviješteni o izboru u roku od 45 dana od dana isteka roka za podnošenje prijava. Općina Kali zadržava pravo poništenja javnog natječaja. Protiv Odluke o poništenju natječaja nije dopušteno podnošenja pravnih lijekova.

KLASA:112-01/23-01/1NAČELNIK:

URBROJ: 2198-14-02-23-02

 Kali, dana 16.06.2023. godine Bruno Mišlov, mag.oec.